**Депутаттар - «Нұр Отан» партиясы Фракциясының мүшелері**

**«Нұрлы Жол» мемлекеттік бағдарламасын іске асыруға Қазақстан Республикасының Ұлттық қорынан бөлінетін қаражаттың және бюджеттік қаражаттың мақсатты және тиімді жұмсалуына бақылау жасауда**

**2018 жылғы 31 мамыр күні** Астана қ. – Павлодар қ. – Семей қ.– Қалбатау бағыты бойынша «Орталық - Шығыс» коридорының іске асырылуын бақылау мақсатында депутат Г.А.Щегельскийдің төрағалығымен «Нұр Отан» партиясының Қазақстан Республикасы Мәжілісіндегі Фракциясы жанындағы «Көлік-логистика инфрақұрылымын дамыту» бағыты бойынша Комиссиясының көшпелі кеңесі өтті.

Комиссия жұмысы барысында Ақмола және Павлодар өңірлерінің автомобиль жолдары қамтылды. «ҚазАвтоЖол» ҰК» АҚ Басшылығы Төрағасының орынбасары Т.Ж.Мендығалиевтың, ҚР ИДМ Автомобиль жолдары комитеті төрағасының орынбасары С.С.Бармақовтың, Павлодар облысы әкімінің бірінші орынбасары Ұ.Е.Жазылбектің, Ақмола облысы әкімінің орынбасары В.И.Крыловтың, «ҚазАвтоЖол» ҰК» АҚ Ақмола және Павлодар облыстары филиалдарының директорлары Т.Н.Смағұлов пен Қ.Қ.Кәребаевтың, сондай-ақ Ақмола және Павлодар облыстары өңірлік филиалдары партиясының Фракциясы жанындағы Комиссия басшылары В.Н.Симчук пен А.А.Терентьевтің баяндамалары тыңдалды.

«Орталық - Шығыс» коридорының жалпы ұзындығы 905 шақырымды құрайды. Жоба іске белсенді асырылу барысында. Жұмыстар 2010 жылдан бері жүргізілуде, олар автожолды І және ІІ техникалық санатына ауыстыруды көздейді. Коридорды қайта жаңғыртудан кейін толық іске қосу 2019 жылы жоспарланып отыр.

Пайдалануға жалпы 404 шақырым берілген, соның ішінде 2015 жылға дейін – 118 шақырым, 2015 жылы – 100 шақырым, 2016 жылы – 12 шақырым, 2017 жылы – 174 шақырым.

Ағымдағы жылы жұмыстар қалған 501 шақырамда жүргізілуде, соның ішінде «Астана - Палодар» - 241 шақырым, «Павлодар - Қалбатау» - 260 шақырым. Коридорда құрылыс жұмыстары қарқынды өтіп жатыр.

2018 жылдың қорытындысы бойынша Астана – Павлодар және Павлодар – Семей учаскелерінің бағыты бойынша жолды толық іске қосу жоспарлануда, нәтижесінде 196 шақырым жол іске қосылмақ. Ағымдағы жылы бұл мақсаттарға республикалық бюджеттен 55,3 млрд.теңге бөлінген, бүгінгі күні игеру көлемі 9,1 млрд.теңге құрап отыр.

Көшпелі кеңестің нәтижесінде «ҚазАвтоЖол» ҰК» АҚ, Орталық мемекеттік органдар мен Жергілікті атқарушы органдар үшін комиссиялық түрде ұсынымдар дайындалып, бақылауға алынды.